સારાંશ માટે દસ્તાવેજ: શૉટ મારતા જ અવાજ આવ્યો... ખટૈક!!! જેવો શૉટ પત્યો કે તુરંત જ આસપાસના લોકોએ તાળીઓનો ગડગડાટ બોલાવ્યો, પરંતુ દીક્ષાને ના તો શૉટનો અવાજ સંભળાયો ન તો તાળીઓની ગડગડાટનો.

હકીકતે દીક્ષા જન્મથી સાંભળી શકતા નથી. સાંભળવા માટે તેમણે પોતાના કાનમાં એક મશીન લગાડવું પડે છે જેનાથી તેઓ 60થી 70 ટકા સાંભળી શકે છે. 

તે દિવસે મેદાનમાં ધુમ્મસના કારણે એ મશીન કામ કરતું ન હતું. 

પરંતુ તેમની આ શારીરિક અસક્ષમતા તેમને જીતથી અથવા તો આગળ વધવાથી અટકાવી શકી નથી. 

પોતાના આ જ મક્કમ મનોબળના અન જીતના ઉત્સાહ સાથે દીક્ષા જકાર્તામાં ચાલી રહેલ એશિયન ગેમ્સમાં પહોચ્યાં છે. 

દિલ્હીના રહેવાસી દીક્ષા આજથી 26 ઑગસ્ટ સુધી ગોલ્ફના મેદાનમાં ઉતરશે. 

ટીમ ઇવેન્ટ સાથે સાથે તેઓ સિંગલ મુકાબલાઓમાં પણ ભારતને મહિલા ગોલ્ફનો પ્રથમ મેડલ અપાવવાનો પ્રયાસ કરશે. 

તમે આ વાંચ્યું કે નહીં?

આ મુકાબલાઓમાં તેમની સામે જાપાન, સાઉથ કોરિયા, ચીની તાઇપે, અને થાઇલેન્ડ જેવી ટીમનો પડકાર હશે. 

છ વર્ષની ઉમરે પિતાએ ગોલ્ફ શિખવાડ્યુ

જીતનો શૉટ માર્યા બાદ પિતા સાથે દીક્ષા ડાગર

દીક્ષાના મોટા ભાઈ યોગેશ પણ સાંભળવામાં અસક્ષમ છે. જેના કારણે દીક્ષાના જન્મ પહેલાંથી જ તેમના માતા પિતાને શંકા હતી.

દીક્ષાના જન્મ પહેલાં તેમણે તમામ માનતાઓ રાખી હતી, પરંતુ દીક્ષા જન્મના ત્રણ વર્ષ બાદ થયેલી તપાસમાં સાંભળવામા અસક્ષમ સાબિત થયાં.

તેમના પિતા નરેન્દ્ર ડાગર કહે છે કે “ અમારા પરિવારને જાણીને ખુબ જ દુ:ખ થયું હતું, પરંતુ મેં અને દીક્ષાના માતાએ નક્કી કર્યું હતું કે આ સમસ્યાને બાળકોની નબળાઈ બનવા દઈશું નહીં”

દીક્ષા અને તેમના નાના ભાઈ યોગેશની બાળપણની તસવીર

કર્નલ નરેન્દ્ર ડાગર પોતે પણ ગોલ્ફર હતા. સેનામાં હતા ત્યારે તેમણે આ રમત શીખી હતી. 

પોતાના પિતાને રમતા જોઈને દીક્ષાને પણ ગોલ્ફ પ્રત્યે આકર્ષણ થયું. 

છ વર્ષની ઉમરે તેમણે પહેલી વાર ગોલ્ફ સ્ટિક પકડી હતી.  તેમના પિતાએ જ તેમને ટ્રેનિંગ આપી હતી. 

ઑપરેશનની મદદથી દીક્ષાના કાનમાં એક મશીન લગાડવામાં આવ્યું હતું જેના દ્વારા દીક્ષા 60 થી 70 ટકા જેટલું સાંભળી શકે છે. 

દીક્ષા ડાગરની પિતા સાથેની નાનપણની તસવીર

સ્પીચ થેરપીની મદદથી દીક્ષા બોલતા શીખ્યા છે. તેમના પિતા કહે છે "દીક્ષા મશીનની મદદથી અવાજ સાંભળી શકે છે પરંતુ તેની કેટલીક મર્યાદા છે.” 

“જો સામેની વ્યક્તિ સાથે તેમનો આઈ કૉન્ટેક્ટ ન રહે તો સાંભળવામાં સમસ્યા થાય છે."

"કોઈ સામાન્ય બાળક 10 ડગલાં આગળ જતું રહે તો તેને બૂમ...\nદસ્તાવેજની સમાન ભાષામાં સારાંશ:
દીક્ષાના પિતાએ કાગળ અને પેન પકડી અને કઈક લખી દીક્ષાને આપ્યુ. હાથમાં ગોલ્ફ સ્ટિક પકડેલી દીક્ષાએ કાગળમાં લખેલો મૅસેજ વાંચ્યો અને મેદાન પર રાખેલા નાનકડા બૉલ તરફે એકીટસે ધ્યાન લગાવીને કાગળ પર લખેલા શૉટને  બિલકુલ એવી જ રીતે મારી બતાવ્યો.